Source: http://docplayer.hu/1852066-A-tasz-az-eutanaziarol.html
Timestamp: 2018-04-23 12:29:39+00:00

Document:
A TASZ az eutanáziáról - PDF
Download "A TASZ az eutanáziáról"
1 A TASZ az eutanáziáról Az elmúlt évtizedekben világszerte elôtérbe kerültek az élet befejezésével kapcsolatos dilemmák. A modern orvostudomány segítségével a betegek haldoklása akár évekig is meghosszabbítható, ezért az orvosok, a betegek és a hozzátartozók korábban nem ismert döntési helyzetekbe kerülnek. Emellett a halálról másként gondolkodunk ma, mint régen: sokan nem tartják kötelességüknek elviselni a haldoklással járó szenvedéseket, s az orvosoktól segítséget várnak haldoklásuk megrövidítéséhez. Napjainkban alapvetô emberi jogként fogalmazódik meg a méltóságteljes halálhoz, az eutanáziához való jog. Álláspontunk szerint a gyógyíthatatlan, végsô stádiumba jutott betegnek is joga van dönteni saját sorsáról, ezért tiszteletben kell tartani a döntésképes beteg akaratát, ha az életfenntartó kezelés beszüntetését kéri. Az elviselhetetlen szenvedéseket átélô beteg kívánságára biztosítani kell a fájdalomcsillapító szereket akkor is, ha azok a halálát okozhatják. Mindemellett megítélésünk szerint a végstádiumba jutott betegnek joga van ahhoz, hogy orvosi segítséget vegyen igénybe élete befejezéséhez. Mi az eutanázia? Annak ellenére, hogy nincs egységesen elfogadott eutanázia-meghatározás, vitathatatlanul ide sorolható, ha a beteg érdekében az orvos a gyógyíthatatlan (és halálos) betegét halálba segíti, életfenntartó beavatkozásokat megszüntet, illetve elmulaszt. Ez történhet a beteg kérésére (önkéntes eutanázia) és beleegyezése nélkül, ha már nincs megkérdezhetô állapotban (nem önkéntes eutanázia). Gyakori az aktív és passzív eutanázia közötti különbségtétel, amely nem azon alapul, hogy az orvos tevékenységgel vagy mulasztással valósítja-e meg. Passzív eutanázia esetén az orvos nem kezeli a beteget (például nem éleszti újra), illetve beszünteti a kezelését (például lekapcsolja a lélegeztetôgépet), s ezzel engedi meghalni. Aktív eutanázia esetén pedig az orvos olyan tevékenysége okozza a beteg halálát, amelytôl egészséges ember is meghalna (például halálos injekció). Ettôl eltérô eset, amikor az orvos segítséget nyújt a beteg öngyilkosságához, például az ehhez szükséges szer átadásával. Az eutanázia legfontosabb feltétele tehát az, hogy az orvos mindig a beteg érdekében cselekszik. Elvileg nem feltétele az eutanáziának, hogy orvos hajtsa végre, de gyakorlati szempontok indokolják ezt a szûkítést. Elrettentési céllal gyakran az eutanázia körébe sorolják a hitleri eugenika-programot, holott az nem volt más, mint kiválasztott embercsoportok (fogyatékkal élôk, pszichiátriai betegek, alkoholisták és mások) legyilkolása. Nem beszélhetünk eutanáziáról a szûkös egészségügyi eszközök elosztásáról hozott döntések kapcsán sem, vagyis azokban az esetekben, amikor a beteg azért hal meg, mert életben tartásához nem álltak rendelkezésre egészségügyi eszközök (például három betegre két lélegeztetôgép jut). 1 Jogunk van-e visszautasítani az életfenntartó kezelést? Az egészségügy területén az önrendelkezési jog azt jelenti, hogy a betegek maguk dönthetnek a kezelésükkel kapcsolatos kérdésekben: igénybe veszik-e az egészségügyi ellátást, mely beavatkozások elvégzésébe egyeznek bele, melyeket utasítanak vissza. Az önrendelkezési jog a végstádiumba jutott betegeket is megilleti. A kiinduló feltételezés az, hogy a beteg életét fenn kell tartani és hatékony kezelést kell számára nyújtani. Az orvoslás célja azonban nem lehet minden esetben az, hogy a halál idôpontját bármilyen áron kitolja és a haldoklást meghosszabbítsa. Ha a beteg nem akarja, nem szükséges minden eszközt felhasználni a halál késleltetésére. Az önrendelkezési jog elismerésébôl következik, hogy az életfenntartó, életmentô beavatkozásokat is csak a beteg hozzájárulásával szabad elvégezni. A törvényhozóknak az önrendelkezési jog mellett a lelkiismereti szabadságot is figyelembe kell venniük: nem mindenki tekinti abszolút értéknek az életet, sokan nem életük idôleges meghosszabbítását választanák szenvedések és kiszolgáltatottság árán, hanem a könnyû halált, életük megrövidítése árán. Az államnak tiszteletben kell tartania az életfelfogások sokféleségét. Az életfenntartó kezelés visszautasításához való jog elismerése az önkéntes passzív eutanáziához való jog elfogadását jelenti. Ez a jog biztosítja, hogy ne lehessen kényszerrel lélegeztetôgépen tartani azt, aki az ellenkezôjét kívánja, ne lehessen levágni a lábát annak, aki tiltakozik ellene, ne lehessen az életet rövid idôre meghosszabbító kezelésre kényszeríteni azt, aki fájdalmai miatt a kezelés megszüntetését kéri. Úgy ítéljük meg, hogy az életfenntartó beavatkozások visszautasítását akkor kell lehetô- Fotó: RTV Részletes Újság
2 A T A SZ az eutanáziáról Az elmúlt évtizedekben világszerte törvényi, illetve bírói védelmet nyertek a betegek jogai, s az önrendelkezési jog alapján mindenfajta orvosi kezelés visszautasítható. Az Egyesült Államokban az orvos-beteg viszonyt meghatározó tájékozott beleegyezés elve (informed consent) szerint az orvos csak a megfelelôen informált beteg önkéntes felhatalmazása alapján végezheti el a szükséges vizsgálatokat és beavatkozásokat. Az 1970-es évektôl egyre több bírósági döntés ismerte el, hogy a döntésképes felnôttek önrendelkezési joga kiterjed az életfenntartó kezelés visszautasítására is: a lélegeztetôgépen lévô beteg kérésére a készüléket ki kell kapcsolni, a lebénult személy elutasíthatja a mesterséges táplálást, Jehova Tanúi megtagadhatják a vérátömlesztést. A Legfelsôbb Bíróság 1990-ben, a Cruzan versus Director, Missouri Department of Health-ügyben hozott irányadó döntést, amely szerint csak a beteg szándékainak egyértelmû és meggyôzô bizonyítása esetén szabad megszüntetni az orvosi kezelést. A határozat azonban elismerte a betegek alkotmányos jogát a kezelés visszautasításához és a természetes halál választásához. A bírósági jogfejlesztést követve valamennyi tagállam törvényben intézményesítette az egyes kezelési formák elutasításáról szóló elôzetes jognyilatkozatot (living will) és a helyettes döntéshozó megnevezésérôl szóló elôzetes jognyilatkozatot (health-care proxy). A Kongresszus a betegek önrendelkezési jogáról szóló törvényben arra kötelezte az egészségügyi intézményeket, hogy tájékoztassák a betegeket az ilyen jognyilatkozatok tételének lehetôségérôl. Az amerikai mintát követve a demokratikus országokban általánosan elfogadottá vált, hogy a haldoklókat sem lehet kezelni beleegyezésük nélkül, és ha a döntésképtelenné vált beteg korábbi akarata nem állapítható meg, a bíróságok néhány államban a betegek érdekeinek figyelembevételével hoznak döntést. Nagy-Britanniában a Lordok Háza legfelsôbb bírósági funkciójában az Airedale NHS Trust versus Bland-ügyben úgy döntött, hogy Anthony Bland, a visszafordíthatatlan agykárosodást szenvedett fiatalember életfenntartó kezelése abbahagyható, mert legjobb érdekei ezt kívánják. Írországban egy hasonló ügyben a Legfelsôbb Bíróság kimondta, hogy egy több mint huszonhárom éve eszméletlen állapotban lévô asszony érdekeit az szolgálja a legjobban, ha mesterséges táplálását megszüntetik. A legjelentôsebb kanadai eset a Nancy B. versus Hôtel-Dieu de Quebec volt, amelyben egy huszonöt éves, idegrendszeri megbetegedés miatt bénult, lélegeztetôgéphez kötötten élô beteg azt kérte a bíróságtól, hogy kötelezze orvosait a gép kikapcsolására. A határozatot hozó bíró kifejtette, boldog lenne, ha a beteg megváltoztatná szándékát, de el kell ismernie követelése jogosságát, ezért elrendelte a respirátor kikapcsolását. vé tenni a beteg számára, ha döntésképes állapotban van, vagyis: képes megérteni a döntéséhez szükséges információkat; képes értékrendje és céljai alapján a lehetôségeit mérlegelni; képes világosan megérteni döntése minden lehetséges következményét; képes közölni döntését orvosaival, ellátóival. A döntéshozatali képességgel rendelkezô beteg saját erkölcsi értékeinek megfelelôen dönt kezelésével kapcsolatban. A döntésképesség fogalma bizonyos esetekben nem esik egybe a jogi cselekvôképesség fogalmával, hiszen olykor a jogi értelemben nem teljesen cselekvôképes beteg is képes lehet arra, hogy egészségügyi ellátásával kapcsolatban tájékozott döntést hozzon. Nem zárható ki, hogy olyan, enyhe értelmi fogyatékosságban vagy pszichiátriai betegségben szenvedô személy, aki nem képes vagyoni ügyeinek kezelésére, érvényes döntést hozzon kezelése megszüntetésérôl. Emellett a tizenhat-tizenhét éves kiskorúakat sem szabad teljesen megfosztani az önrendelkezésnek ettôl a formájától. Gyakran elôfordul, hogy a beteg azért nincs döntésképes állapotban, mert kezelése során nyugtatókkal, fájdalomcsillapítókkal túlgyógyszerezték. Ilyenkor az ellátóknak törekedniük kell arra, hogy a páciens döntéshozatali képességét, amennyire lehet, helyreállítsák. Jogunk van-e elôzetesen rendelkezni az életfenntartó kezelés visszautasításáról? Számos betegség vagy sérülés miatt a beteg végleg elveszti öntudatát vagy legalábbis döntéshozatali képességét. Ilyenkor már nem nyilatkozhat a kezelésbe való beleegyezésrôl. Az önrendelkezési jog azonban azt követeli, hogy a jogszabályok biztosítsák az állampolgárok számára az elôzetes jognyilatkozat lehetôségét. Ez egy olyan írásos dokumentum, amelyben az érintett elôre kifejezi majdani orvosi ellátásával kapcsolatos szándékait. A demokratikus államokban az elôzetes jognyilatkozatnak két formája terjedt el. Elôzetes nyilatkozat a kezelési formákról: az állampolgár arról rendelkezik, hogy ha betegség vagy baleset miatt végleg döntésképtelenné válna, az életmentô, életfenntartó beavatkozásokat mely esetekben ne végezzék el, hanem engedjék, hogy meghaljon. Emellett elôre meg lehet nevezni azokat a kezelési formákat is, amelyeket a nyilatkozó semmiképpen sem fogad el (például gépi lélegeztetés, dialízis, újraélesztés elutasítása). Elôzetes nyilatkozat a helyettes döntéshozó személyérôl: az érintett azt a személyt nevezi 2 meg, aki helyette a döntés jogát gyakorolja abban az esetben, ha ô döntésképtelen állapotba kerül. A helyettes döntéshozónak a beteg értékrendjébôl kiindulva kell döntenie, a beteg feltehetô akaratát és érdekeit kell figyelembe vennie. Nem dönthet azon az alapon, hogy ô maga mit tart a legjobb választásnak. Lényeges garanciát jelent a visszaélésekkel szemben, hogy az elôzetes jognyilatkozatot a betegek bármikor visszavonhatják, módosíthatják. A helyettes döntéshozó szintén megváltoztathatja véleményét, feltéve, ha ez nem ellentétes a beteg elôzetesen kinyilvánított akaratával. Csak az egyén szándékainak egyértelmû bizonyítása után kerülhet sor az életfenntartó kezelés megszüntetésére, illetve mellôzésére. Felmerül a kérdés, mi történjen akkor, ha a beteg nincs döntésképes állapotban és írásban sem nyilatkozott a számára elfogadhatatlan kezelési formákról, illetve a helyettes döntéshozó személyérôl. Megítélésünk szerint ilyenkor a beteg törvényes képviselôjét (a szülôt, a gondnokot vagy a gyámot), illetve legközelebbi hozzátartozóját kell feljogosítani a döntésre. Ez esetben azonban szükségesnek tartjuk, hogy a kezelés megszüntetése elôtt a bíróság jóváhagyja a helyettes döntéshozó rendelkezését. A terápiát csak akkor szabad abbahagyni, ha ez összhangban van a beteg korábbi akaratával és legjobb érdekeivel. Mit jelent a haldoklók humánus ápolása? A méltóságteljes halálhoz való jog magában foglalja, hogy a haldoklók számára humánus ellátást kell biztosítani. A beteget nem szabad magára hagyni, amikor életfenntartó kezelések megszüntetésérôl dönt, és lehetôvé kell tenni, hogy hozzátartozói akár folyamatosan mellette tartózkodjanak. Világossá kell tenni a beteg számára, hogy az életfenntartó kezelések bizonyos formáiról való lemondás nem azt jelenti, hogy más kezelésben sem részesülhet. Az egészségügyi személyzetnek elsôdleges kötelessége, hogy a beteg részére támogató kezelést nyújtson: fájdalomcsillapítókkal, nyugtatókkal, gondos ápolással törekedni kell a beteg szenvedéseinek csökkentésére. Elôfordul, hogy a fájdalmakat csak úgy lehet csillapítani, hogy narkotikumokkal eszméletlen állapotba hozzák a beteget. Ez akkor engedhetô meg, ha a beteg elôzetesen beleegyezett a kezelésbe. A végstádiumba jutott betegeknek joguk van a hospice-ellátásra. Az egészségügyben helyet kell kapniuk az ilyen intézményeknek, és a betegeket fel kell világosítani azok szerepérôl. Aki hospice-programba kéri felvéte-
3 A TASZ az eutanáziáról lét, lemond az agresszív életfenntartó beavatkozásokról és elfogadja, hogy kezelésének legfôbb célja a fájdalomcsillapítás és a tüneti kezelés. A hospice szellemû ellátás nemcsak a fizikai szenvedés mérséklésére összpontosít, hanem a beteg érzelmi, lelki fájdalmainak enyhítésére is. Az ápolók arra törekszenek, hogy a beteg élete hátralevô részét kényelemben, emberhez méltó körülmények között, lehetôleg családja támogatásával élhesse le. Kérhetnek-e a betegek orvosi segítséget életük befejezéséhez? Elôfordul, hogy a beteg a haldoklás megrövidítését kívánja, de óhaja nem teljesülhet a kezelés visszautasításával. Számos halálos kór kibontakozása hosszú idôt vesz igénybe, az orvos azonban nem végez életfenntartó kezelést, mert a rendelkezésre álló eszközökkel a folyamatot nem lehet feltartóztatni. Más esetekben lehetôség van életfenntartó kezelésre, de annak abbahagyása hosszabb-rövidebb ideig tartó kegyetlen szenvedést von maga után. A lélegeztetôgép kikapcsoltatásával a beteg az akár órákig is eltartó fulladásos halált választaná, és a mûtét visszautasítását is követheti hosszadalmas haláltusa. Meggyôzôdésünk, hogy a betegeknek akkor is joguk van a méltóságteljes halálhoz, ha azt a kezelés visszautasításával nem érhetik Diana Pretty az Emberi Jogok Európai Bírósága elôtt. el. Ilyenkor az orvosok halált okozó szer átadásával nyújthatnak segítséget számukra életük gyors és fájdalommentes befejezéséhez. Olyan szabályozást támogatunk, amely lehetôvé teszi, hogy az orvos a szert a beteg rendelkezésére bocsássa és tájékoztatást adjon használatáról. Mindezt meggyôzôdésünk szerint három alapvetô jogként elismert jogosultság is biztosítja a gyógyíthatatlan betegek számára. Európa néhány államában, például Svájcban és Svédországban nem húzódik éles határ a kezelés megszüntetése és a halálos szer átadása között. Ezekben az államokban az orvos nem adhat be halálos injekciót, de ha a betegnek felír vagy odaad halált okozó szert, nem követ el bûncselekményt. Az európai szabályozás sokfélesége miatt 2002-ben az Emberi Jogok Európai Bírósága a Pretty-ügyben óvatosan foglalt állást a kérdésrôl: az Emberi jogok európai egyezménye alapján az államok nem kötelezhetôk arra, hogy törvényben biztosítsanak büntetlenséget a gyógyíthatatlan beteg öngyilkosságában közremûködô személyeknek. Ugyanakkor a bíróság emlékeztettet arra, hogy a demokratikus államok jogfelfogása jelentôs átalakuláson megy keresztül, és egyre kiterjedtebben érvényesül a betegek önrendelkezési joga. Az Egyesült Államokban az öngyilkosságban való orvosi közremûködést sokáig dr. Kevorkian nevével kapcsolták össze. Az általa készített szerkezet gombnyomásra halálos dózisú mérget juttatott páciensei szervezetébe. A gépet mindig a betegek hozták mûködésbe, s ily módon az orvos több mint száz embert segített a halálba. Hosszú ideig nem akadt bíróság, amelyik bûnösnek ítélte volna Kevorkiant, egy alkalommal azonban az orvos maga adta be a halálos injekciót egy betegének, amiért börtönbüntetésre ítélték. Az öngyilkosságban való orvosi közremûködés kivételt nem ismerô törvényi tiltása elôször Oregon államban szûnt meg, ahol a gyógyíthatatlan betegeknek 1997 óta törvényes joguk van az orvosi segítséggel történô öngyilkosságra (Death with Dignity Act). Az orvosi segítséget a tizennyolc év feletti, terminális állapotú, döntésképes betegek igényelhetik, s az orvosok csak a betegek rendelkezésére bocsáthatják a szert, de ôk maguk nem adhatják be. Az oregoniak számára törvényben biztosított jog azonban nem vált mindenkit megilletô alkotmányos joggá. A Legfelsôbb Bíróság ugyanis 1997-ben két esetben felülbírálta New York és Washington állam fellebbviteli bíróságainak ítéleteit, amelyek a szövetségi alkotmány alapján arra a következtetésre jutottak, hogy a végsô stádiumú betegeknek joguk van az orvosi segítségre az öngyilkossághoz. A Legfelsôbb Bíróság szerint a szövetségi alkotmányból nem olvasható ki olyan egyéni jogosultság, amely alapján orvosi segítséget lehetne igénybe venni az öngyilkossághoz (Vacco et al. versus Quill et al.; Washington et al. versus Glucksberg et al). Így az Egyesült Államokban a tagállamok törvényhozásán múlik, hogy tovább tágítják-e az önrendelkezési jog határait. 3 Fotó: MTI Az emberi méltósághoz való jog érvényesül, amikor az orvos hozzásegíti betegét, hogy elviselhetetlen testi-lelki szenvedéseitôl megszabaduljon. Önrendelkezési jogát gyakorolja a döntésképes beteg, amikor az orvos segítségét kéri, majd saját elhatározása alapján véget vet életének. Az élethez való jog része az élet befejezéséhez való jog is. A beteg maga rendelkezik élete felett, és nem kényszeríthetô arra, hogy életben maradjon, ha élete értelmes folytatására nem lát lehetôséget. Ha a gyógyíthatatlan beteg alapos megfontolás nyomán úgy ítéli meg, hogy hátralévô napjai nem jelentenének emberhez méltó életet számára, joggal igényelhet segítséget öngyilkosságához. Vagyis joga van orvosi segítségre az öngyilkossághoz. Fontosnak tartjuk, hogy a törvények nyújtsanak biztosítékot a visszaélésekkel szemben. Csak döntésképes beteg kérheti a segítséget, és a kérést megfelelôen dokumentálni kell. Az orvosoknak meg kell gyôzôdniük arról, hogy a beteg kellô információk birtokában, saját elhatározásából, alapos megfontolás után igényelte a segítséget. A beteg számára tájékoztatást kell nyújtani a szer használatáról. Egy másik, a beteg gyógykezelésében részt nem vevô orvosnak meg kell erôsítenie, hogy a beteg állapota indokolja a halálos szer átadását, és ellenôriznie kell, hogy a segítségnyújtásra a beteg önrendelkezése alapján kerül-e sor. Természetesen a lelkiismereti szabadság az orvosokat is megilleti, ezért egy orvos sem kötelezhetô a közremûködésre, ha az ellenkezik meggyôzôdésével.
4 A T A SZ az eutanáziáról Bûnös-e az aktív eutanáziát végzô orvos? Álláspontunk szerint nem szabad büntetéssel sújtani azt az orvost, aki gyógyíthatatlan betege kérésére aktív eutanáziát végez. A haldoklók többsége jobban fél a fájdalomtól, mint a haláltól. A legtöbb beteg igényli szenvedései csillapítását, s az orvos kötelessége ilyen terápiát alkalmazni. A fájdalomcsillapítás lehetôségeirôl tájékoztatni kell a betegeket, és a narkotikumot vagy más eszközt a beteg kérésére akkor is igénybe kell venni, ha annak rendkívüli kockázatai vannak. A haldokló szenvedéseinek mérséklése érdekében elfogadható az idegpályák injekciós roncsolása és függôséget okozó kábítószerek adása. Emellett a végstádiumba jutott betegek számára szükség esetén olyan mennyiségû narkotikum is beadható, amely légzésgátló hatása miatt valószínûleg megrövidíti a beteg életét. Törvényben egyértelmûvé kell tenni, hogy az orvos nem követ el emberölést vagy más bûncselekményt, ha a beteg nagy mennyiségû narkotikumtól halt meg, feltéve, hogy: a beteg gyógyíthatatlan kórban szenvedett és elviselhetetlen kínokat élt át; a döntésképes beteg vagy a helyettes döntéshozó tájékozott beleegyezését adta a nagy kockázatú fájdalomcsillapító kezelésbe; kisebb dózisú narkotikum nem mérsékelte volna a beteg szenvedéseit; az orvos célja az volt, hogy a beteg fájdalmát csillapítsa. E feltételek teljesülése esetén nincs helye büntetôeljárásnak az orvossal szemben. Elegendô, ha a kezelôorvos elôzetesen konzultál más orvossal, utólag pedig jelentést készít az 4 Fotó: Ferency Europress esetrôl. Felelôsségre vonásra csak akkor kerülhet sor, ha az orvos megszegte a fenti követelményeket. Mindazonáltal az orvosi gyakorlatban elôfordulhat, hogy az orvos olyan beavatkozással idézi elô a halált, amely nem minôsül fájdalomcsillapításnak: a beteg állapotának ismeretében úgy ítéli meg, hogy az elôírt narkotikum-mennyiség nem elegendô a növekvô fájdalmak enyhítéséhez. Ezért a beteg kérésére nagyobb dózisú szert ad be azzal a céllal, hogy gyors, szenvedésmentes halálba juttassa betegét. Ez a cselekedet amikor is az orvos célja már nem a fájdalom csillapítása, hanem a beteg halála az aktív eutanázia, amelyet a törvények ma még többnyire emberölésnek tekintenek. Az aktív eutanázia az egyéni önrendelkezési jog leghatározottabb megnyilvánulási formája. Az ilyen esetekben mégsem tartjuk teljesen elfogadhatatlannak a közhatalmi beavatkozást, különösen azért, mert az egészségügyi intézményrendszer mai magyarországi állapotában nem lehet garantálni azt, hogy ne történjenek visszaélések. Ezért azt tartjuk helyénvalónak, ha hivatalos eljárásban megvizsgálják azokat az eseteket, amikor az orvos halálos injekció beadásával vagy más módon szándékosan halálba juttatja gyógyíthatatlan betegét. Azonban álláspontunk szerint a bíróság számára törvényes lehetôséget kell adni arra, hogy ne mondja ki bûnösnek az orvost és ne alkalmazzon semmiféle szankciót vele szemben. A bíróság elôtt ugyanis bizonyítást nyerhet, hogy az orvos megoldhatat- Az élet befejezéséhez való jog vagy a halálhoz való jog elismerése kivételesnek mondható, és a beteg kérésére végrehajtott aktív eutanáziát a legtöbb országban ma még bûncselekménynek tekintik. Az aktív eutanáziát az emberölésnél enyhébben ítélik meg többek között Németországban, Lengyelországban, Olaszországban, Dániában és Svájcban, ahol a törvény ismeri a kívánságra ölést. Hollandia az egyetlen ország, ahol az aktív eutanáziát évtizedek óta széleskörûen gyakorolják és hivatalosan elfogadják. Az ottani Legfelsôbb Bíróság 1984-ben az Alkmaar-ügyben kimondta, hogy az orvos szükséghelyzetben cselekszik, és ezért nem vonható felelôsségre, ha a ne ölj! és a csökkentsd a fájdalmat! konfliktusában halálba segíti betegét annak kérésére. Az önkéntes aktív eutanázia az 1990-es évekre elfogadott gyakorlattá vált. A parlament sokáig nem akarta nyíltan legalizálni az eutanáziát, ezért 1993-ban a temetési törvényben szabályozta az orvos kötelezettségeit. Eszerint az orvossal szemben akkor nem emelnek vádat, ha betartotta az alábbi szabályokat: az eutanázia a beteg ismételt kérésére történt, s nem volt kétséges, hogy a beteg valóban meg akart halni; a beteg teljesen tájékozott volt betegségérôl és a további kezelési lehetôségekrôl; beteg elviselhetetlen testi-lelki szenvedéseket élt át és semmilyen, számára elfogadható kezelés nem enyhíthette volna fájdalmait; az orvos elôzetesen konzultált egy másik orvossal. A tapasztalatok szerint a holland orvosok többsége hivatása elfogadott részének tekinti az eutanáziát. A felmérések azt mutatják, hogy olykor a beteg kérése nélkül is sor kerül aktív eutanáziára. Általában akkor, ha a beteg csillapíthatatlan és elviselhetetlen szenvedéseket él át, de már nincs megkérdezhetô állapotban. Az orvosok ilyenkor a hozzátartozókkal és kollégáikkal konzultálnak a döntés meghozatala elôtt. A jogi szabályozás bizonytalanságait a parlament 2001-ben úgy szüntette meg, hogy önálló törvényt alkotott az eutanáziáról. A világ elsô eutanázia-törvénye mégsem ez a holland jogszabály volt, mert Ausztrália Északi Területének parlamentje 1995-ben elfogadta a terminális betegek jogairól szóló törvényt. Ez úgy rendelkezett, hogy az orvos meghatározott szabályok betartása mellett felírhat, elkészíthet és átadhat, valamint maga is beadhat betegének halált okozó szert. A törvényt azonban nem sokkal hatálybalépése után megsemmisítette a szövetségi parlament. A holland példa követôje Belgium, ahol ben lépett hatályba az önkéntes eutanáziát dekriminalizáló törvény.
5 A TASZ az eutanáziáról lan helyzetbe került: betege szenvedéseinek csillapítására már nem voltak eszközei, és a beteg nem volt olyan helyzetben, hogy önmaga vessen véget életének, ezért kérte az orvostól, hogy adjon be halálos narkotikumot. Ha az orvos megtagadja a kérést, a méltóságteljes haláltól fosztja meg betegét. Ha viszont eleget tesz a kérésnek, az életét veszi el. Amennyiben az orvos az aktív eutanáziát választja, vállalnia kell a bírósági procedúrát és a nyilvánosság elôtt kell megvédenie döntését. A bíróságnak pedig széles körû lehetôséget kell adni arra, hogy a konkrét eset körülményeinek mérlegelése alapján dönthessen a felelôsségre vonás indokoltságáról. Elismert-e a méltóságteljes halálhoz való jog Magyarországon? 1998 elôtt nem biztosította átfogó törvény a betegek jogvédelmét, így a gyógyíthatatlan betegekre vonatkozó rendelkezések is hiányosak voltak, de az uralkodó szemlélet az eutanázia minden formáját tiltottnak tekintette. Az egészségügyi törvény csupán azt írta elô, hogy az orvos az általa gyógyíthatatlannak vélt beteget is a legnagyobb gondossággal köteles gyógykezelni. A jogszabály csak a nem életmentô mûtéteknél követelte meg a beteg beleegyezését, s a gyógymódot az orvos egymaga választhatta meg. Az eutanázia az orvos magatartásától függôen emberölésnek, öngyilkosságban való közremûködésnek, esetleg segítségnyújtás elmulasztásának minôsült. Mindez persze nem jelenti azt, hogy nem fordult elô eutanázia. A végsô stádiumba jutott betegek kezelésével kapcsolatos kérdéseket a beteg akaratától függetlenül döntötték el: egyedül az orvosok határoztak az újraélesztés elmulasztásáról, kikapcsolták a lélegeztetôgépet, és gyakran adtak be olyan mennyiségû fájdalomcsillapítót, amely siettette a halált is. Az orvos-beteg kapcsolatban a beteg sokkal inkább tárgya, mint alanya volt a kezelésnek. A bizonytalan jogi szabályozás és a fejletlen egészségügyi kultúra pénztelenséggel párosult, így a visszaélés lehetôsége két irányból fenyegetett: egyfelôl fennállt a lehetôsége annak, hogy a haldoklót mindenáron tovább kezelik, másfelôl elôfordulhatott, hogy nem a haldokló akaratából, s még csak nem is az ô érdekében okozták halálát. Ezzel a szemlélettel igyekezett szakítani az 1998-ban hatályba lépett új egészségügyi törvény, amely rögzíti a betegek jogait. A törvény kimondja, hogy az orvosi kezelés a beteg beleegyezésétôl függ, és a betegnek joga van az ellátás visszautasításához is. Az életmentô, életfenntartó kezelés is elutasítható, ha a beteg olyan gyógyíthatatlan betegségben szenved, amely megfelelô orvosi ellátás esetén is rövid idôn belül halálhoz vezet. Bár ez esetben bizonyos kivételekkel a szóbeli visszautasítás érvénytelen, törvényes megoldás, ha a beteg saját kezûleg írt és aláírt nyilatkozatban rendelkezik az ellátás visszautasításáról. Emellett az állampolgároknak arra is lehetôséget biztosít az új törvény, hogy elsôsorban közjegyzônél elôre rendelkezzenek az esetleges balesetük, betegségük alkalmával követendô orvosi eljárásról. Kétségtelen, hogy a törvény nehézkes, szinte kivihetetlen procedúrát ír elô a jogok érvényesítéséhez, és nem minden, önmagáról dönteni képes beteg számára biztosítja az önrendelkezés lehetôségét. Például nem utasíthatják vissza az életfenntartó kezelést azok, akik gyógyíthatatlan és kínzó betegségben szenvednek, de agresszív orvosi kezeléssel bizonytalan ideig még életben tarthatók. Azok sem élhetnek önrendelkezési jogukkal, akik az orvostudomány szerint nem gyógyíthatatlanok, de betegségük vég nélküli, elviselhetetlen szenvedést okoz számukra. Mindezek ellenére az új törvénnyel Magyarország megtette az elsô lépést a nyugati államokéhoz hasonló szabályozás irányában. Kevés változás történt ugyanakkor az egészségügyi intézményrendszerben, s ma sem állnak rendelkezésre megfelelô mennyiségben és színvonalon a terminális állapotú betegek gondozására hivatott szolgáltatások. 5 A magyarországi hospice-szervezetek erôforrásaik maximális felhasználása esetén évente kétezer terminális állapotú beteg ellátására tudnak vállalkozni. Összevetésül: évente százharminc-ezer ember hal meg, s a rákbetegek száma meghaladja a harminc-ezret. Az Alkotmánybíróság 2003-ban foglalt állást az eutanáziáról. A testület az aktív eutanáziával kapcsolatban kimondta, hogy a gyógyíthatatlan beteg önrendelkezési jogának része, hogy élet és halál között dönthet, halála idôpontját maga választhatja meg. Ennek értelmében a hatályos magyar szabályozás, amely nem teszi lehetôvé, hogy a haldokló szenvedései megrövidítése érdekében orvosi segítséget kérjen a halál idôpontjának elôbbre hozatalához, az önrendelkezési jogot korlátozza. A bíróság szerint a törvényhozóknak kell mérlegelniük, hogy fennállnak-e a jogszabályi korlátok feloldásának feltételei: megteremthetôk-e azok az eljárások, amelyek garantálják, hogy a beteg nem külsô kényszer hatására, hanem szabad akaratából kér segítséget, és megfelelô-e ezen a téren az egészségügyi intézményrendszer fejlettsége, szakemberekkel való ellátottsága. Az Alkotmánybíróság érdemben nem vizsgálta meg azt sem, hogy a gyógyíthatatlan betegek élni tudnak-e a passzív eutanáziát biztosító, az egészségügyi törvényben megfogalmazott jogaikkal. A határozat alapján az ellátás visszautasításához való jog korlátainak felülvizsgálata is a törvényhozókra hárult. Az elmúlt években több országban vizsgálták, hogy az orvosi gyakorlatban elôfordulnak-e eutanázia-esetek. Az empirikus kutatások azt igazolták, hogy a praktizáló orvosok többségétôl betegek már kértek segítséget életük megrövidítéséhez. A felmérésekbôl az is kiderült, hogy a törvényi tiltás ellenére az orvosok egy része olykor segédkezik gyógyíthatatlan betegei halálában. A legtöbbször titokban, a büntetés elkerülésének reményében. A British Medical Journal által 1994-ben közzétett vizsgálat szerint az orvosok 60 %-a nyilatkozott arról, hogy az élet megrövidítéséhez kértek tôlük segítséget, s 32%-uk eleget tett a kérésnek, 46%- uk pedig úgy vélte, nem zárkózna el a kérés teljesítésétôl, ha a törvények azt lehetôvé tennék. A brit Sunday Times felmérése szerint a megkérdezett orvosok 14 %-a számolt be arról, hogy már segítséget nyújtott betegének az élet megrövidítéséhez. Norvégiában egy 1997-ben végzett kutatás feltárta, hogy a jogszabályi tilalom ellenére évente mintegy 20 esetben kerül sor önkéntes aktív eutanáziára. Ausztráliában 1996-ban vizsgálták meg az orvosok szerepét a betegek halálában, s a számok azt mutatták, hogy több esetben került sor önkéntes és nem önkéntes eutanáziára, mint az eutanáziát meghatározott feltételek esetén megengedô Hollandiában. A kutatók az ausztráliai halálesetek kb. 1,8 %-át sorolták az önkéntes aktív eutanázia és az orvosi segítséggel végrehajtott öngyilkosság körébe. Az esetek 3,5 %-ában az orvosok kérés nélkül rövidítették meg betegeik életét. Kettôs hatású fájdalomcsillapító kezelés alkalmazására 30,9 %-ban került sor. Az ausztráliai adatokhoz hasonló eredményre jutottak azok a belga kutatók, akik Flandriában végeztek felmérést az eutanázia-törvény elfogadása elôtt. Önkéntes aktív eutanázia és öngyilkosságban való közremûködés 1,3 %-ban, nem kifejezett kérésre végrehajtott eutanázia 3,2 %-ban, kettôs hatású fájdalomcsillapítás eredményeként bekövetkezett halál 18,5 %-ban fordult elô. Az empirikus kutatásokból az a közös végkövetkeztetés vonható le, hogy azokban az országokban is sor kerül aktív eutanáziára, ahol azt a jogszabályok kifejezetten vagy hallgatólagosan tiltják. Ilyen körülmények között semmivel sem kisebb a visszaélés kockázata, mint azokban az országokban, ahol törvényben szabályozták az eutanázia feltételeit. Sôt, a tiltó államokban gyakrabban hozzák meg az orvosok a végsô döntést, mint a betegek, ami az önrendelkezési jog sérelmét jelenti.
6 A T A SZ az eutanáziáról Meggyôzôdésünk, hogy a betegeket megilletô jogok biztosítása és kiszélesítése érdekében további lépésekre van szükség: a gyakorlatban is érvényre kell jutnia az ellátás visszautasításhoz való jognak, amelyet az egészségügyi törvény biztosít, továbbá minden döntésképes betegnek lehetôvé kell tenni, hogy élhessen önrendelkezési jogával; az elôzetes jognyilatkozat formáinak széles körben ismertté kell válniuk, hogy mindazok kihasználhassák ezt a lehetôséget, akiknek ezt diktálja lelkiismereti meggyôzôdésük; meg kell teremteni a haldoklók humánus ellátásának feltételeit, és széles körben lehetôvé kell tenni azt, hogy a rászorulók hospice-ellátást vegyenek igénybe; a magyar törvényhozóknak is el kell ismerniük a méltóságteljes halálhoz való jogot, és ebbôl következôen törvényben kell meghatározni az orvosi segítséggel végrehajtott öngyilkosság feltételeit, továbbá törvényben kell büntetlenséget biztosítani a beteg kérésére aktív eutanáziát végzô orvosnak. Kiadta a 2003 decemberében BUDAPEST, ESZÉK UTCA 8/B., fszt. 2.; TEL./FAX: ; HONLAP: ADÓSZÁM: A kiadvány megjelenését a Ford Alapítvány támogatta.

References: Bíróság 
 Bíróság 
 bíróság 
 bíróság 
 Bíróság 
 Bíróság 
 bíróság 
 bíróság 
 Bíróság 
 bíróság